**УСЛОВИЯ**

**ЗА ПРОВЕЖДАНЕ НА ТЪРГ ЗА ДОСТАВКА НА ВТЕЧНЕН ПРИРОДЕН ГАЗ (LNG)**

**ЗА НУЖДИТЕ НА „БУЛГАРГАЗ“ ЕАД ЗА 2023 Г.**

1. **Предмет на процедурата:** доставка на втечнен природен газ (LNG) за нуждите на „Булгаргаз“ ЕАД за 2023 г.
2. **Количество на доставката:** 54 594 266 MMBtu (16 000 000 MWh)
3. **Условия на доставка:** DESLNG терминал, Ревитуса Гърция и/или LNG терминал в Турция.
4. **Място на доставка (разтоварване)**:“Булгаргаз” ЕАД ще публикува на интернет страницата на дружеството <https://www.bulgargaz.bg> в срок до **07.11.2022 г.** официална информация до потенциалните участници за мястото и размера на осигурените от него слотове за регазификация в рамките на необходимите количества. “Булгаргаз” ЕАД си запазва правото да намали количествата по т. II , отчитайки размера на осигурените слотове.
5. **Изисквания към участниците:**
6. Източници на доставка на втечнен природен газ - източникът трябва да бъде от държави без наложени санкции, ембарго или каквито и да било търговски ограничения;
7. Собственост на компанията - собствеността (КБ – Краен бенефициент) трябва да е ясна, с добра репутация и без връзки с държави, на които са наложени санкции, ембарго или каквито и да било търговски ограничения;
8. Надеждност по отношение на банките и репутация - дружеството доставчик трябва да е приемливо за банките и надеждно за финансиране на договорените доставки;
9. Да притежават опит в доставките на втечнен природен газ:

- брой на доставените количества товари втечнен природен газ - най-малко 2 (два) товара за предходната година;

- съвкупно доставено количество втечнен природен газ - най-малко еквивалент на 1 500 000 MWh за предходната година.

**Етап I Предварителен подбор на кандидатите**

В срок до 22:00 ч., българско време, на **09.11.2022 г.** всички заинтересовани лица, които желаят да участват в настоящата тръжна процедура, подават до „Булгаргаз“ ЕАД по електронна поща на следния адрес: [tenders@bulgargaz.bg](mailto:tenders@bulgargaz.bg) ***писмо за намерение***, в което посочват интереса си за по-нататъшно участие в процедурата и ***към което******прилагат***:

* Попълнена анкета на „Булгаргаз“ ЕАД за опознаване на компания потенциален партньор, по образец – *Приложение № 1* към настоящите условия;
* Проект на рамково споразумение.

Определена със заповед на изпълнителния директор на „Булгаргаз“ ЕАД комисия ще извърши проверка за съответствие на кандидатите с изискванията за участие в процедурата, въз основа на представените документи и в срок до 16:00 ч., българско време, на **11.11.2022 г.** ще уведоми допуснатите до участие в Етап II на тръжната процедура кандидати по електронна поща, на посочените от тях e-mail адреси.

Няма да бъде допуснат до участие в Етап II на тръжната процедура кандидат:

* който е подал писмо за намерение след определения срок;
* който не е представил всички изискуеми документи;
* в анкетата на който няма достатъчно информация или информацията показва, че той не отговаря на изискванията за участие в процедурата;

В срок до 16:00 ч., българско време, на **11.11.2022 г.** "Булгаргаз" ЕАД ще информира недопуснатите до участие в Етап II на тръжната процедура кандидати с индивидуално мотивирано писмо по електронна поща, на посочените от тях e-mail адреси.

**Етап II Подаване на оферти**

1. **Срок за подаване на оферти: до 22:00 ч.**, българско време, на **17.11.2022 г.**

Допуснатите до участие в Етап II на тръжната процедура кандидати следва да подадат електронно подписана *оферта по образец –* *Приложение № 2* към настоящите условия, ведно с приложенията към нея, по електронна поща на следния адрес: [tenders@bulgargaz.bg](mailto:tenders@bulgargaz.bg), в архивиран формат с парола до 22:00 ч., българско време на **17.11.2022 г.**

Паролата следва да бъде изпратена с отделно електронно писмо на същия електронен адрес, не по-рано от 9:00 ч. и не по късно от 11:00 ч., българско време, на **18.11.2022 г.**

1. **Задължителни изисквания към съдържанието на офертата**:
2. **Количество:** оферираното количество следва да не бъде по-малко от 1,706,070 MMBtu (500 000 MWh);
3. **Качество на LNG:** прилага се техническа спецификация на качествените характеристики на предлагания за доставка природен газ;
4. **Условия на доставка:** DES LNG терминал;
5. **Цена:** оферираната цена следва да реферира към TTF front month с посочена отстъпка в Еuro за MWh или към Henry Hub (HH).

*TTFfm = стойността на индекса TTF Front Month, публикувана в Argus European Natural Gas - Daily Natural Gas Market Prices, в колоната, озаглавена "Цена", за TTF (Title Transfer Facility) за последния работен ден на месеца, предхождащ месеца на доставка. TTF fm e средноаритметична стойност между стойностите „Купува“ и „Продава“ за всеки ден от месеца, за който съответния месец е следващ месец.*

*„HH“ е крайната цена за сетълмент (в щатски долари за MMBtu) на фючърсния договор за природен газ Henry Hub на Нюйоркската стокова борса за календарния месец, в който попада планираната дата на доставка.*

1. **Начин и срокове на плащане при сключване на договор;**
2. **Допълнителни разходи,** които могат да възникнат за „Булгаргаз“ ЕАД при доставката (Изпаряване, пристанищни разходи, такси демюрейдж или други);
3. **Пълномощно** – прилага се, ако офертата е подписана от пълномощник;

**Няма да бъде допуснат до оценка и класиране участник:**

* + представил оферта и/или парола извън определения в т. VI от настоящите условия срок;
  + представил оферта, чието съдържание не отговаря на посочените по горе задължителни изисквания;
  + представил Спецификация на качествените характеристики на доставяния природен газ, неотговарящи на минималните изисквания за доставка на втечнен природен газ на съответния LNG терминал.

**Етап III Оценка и класиране на офертите**

Получените оферти ще бъдат отворени от определената със заповед на Изпълнителния директор на „Булгаргаз“ ЕАД комисия в 12:00 ч., българско време, на **18.11.2022 г.**

Офертите ще бъдат оценени и класирани от комисията по *Методика за определяне на комплексната оценка на офертите* *рефериращи към индекс TTF* – *Приложение № 3 и Методика за определяне на комплексната оценка на офертите* *рефериращи към индекс HH*– *Приложение № 4*  към настоящите условия.

Крайното класиране ще се извърши като се приложи формулата за комплексна оценка на офертите, посочена в методиката за оценка КO=K1+K2.

За целта ще се сравнят изчислените цени за 2023 г., като се използват публикуваните фючърсни индекси по месеци към датата на извършване на класирането, съответно за TTF – в изданието Argus European Natural Gaz, за НН – на https://www.cmegroup.com/markets/energy/natural-gas/natural-gas.settlements.html.

Ценовите формули, предложени от участниците, ще бъдат приложени за целите на изчислението на цена за периода. За определяне на оценката по показател К1 ще се използва осреднената цена за 2023 г.

В срок до 17:00 ч., българско време, на **30.11.2022 г.** „Булгаргаз“ ЕАД ще уведоми по електронна поща, на посочените от тях e-mail адреси, класираните участници, с които ще сключи договори, до размера на обявеното за доставка количество за 2023 г.

„Булгаргаз“ ЕАД си запазва правото да предложи промени в представените от участниците проекти на рамкови споразумения.